ΚΟΙΝΗ ΘΕΣΗ (ΕΚ) αριθ. 43/1999

η οποία καθορίστηκε από το Συμβούλιο στις 28 Οκτωβρίου 1999

για την έκδοση της οδηγίας 1999/.../ΕΚ του Ευρωπαϊκού Κοινοβουλίου και του Συμβουλίου για την τροποποίηση της οδηγίας 74/60/ΕΟΚ του Συμβουλίου περί προσεγγίσεως των νομοθεσιών των κρατών μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των οργάνων χειρισμού, οροφή ή συρόμενη οροφή, ερεισίνωτο και οπίσθιο τμήμα των καθισμάτων)

(1999/C 346/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) είναι σκόπιμο να εισαχθούν στην οδηγία 74/60/ΕΟΚ του Συμβουλίου(4), απαιτήσεις σχετικά με τα ηλεκτροκίνητα παράθυρα, με σκοπό την εξάλειψη του κινδύνου που μπορεί να προκύψει για τα παιδιά κατά το κλείσιμο των εν λόγω παραθύρων· παρεμφερείς απαιτήσεις θα πρέπει επίσης να ισχύουν για τα ηλεκτροκίνητα συστήματα φύλλου οροφής και τα διαχωριστικά συστήματα· για το σκοπό αυτό, θα πρέπει να τροποποιηθούν αναλόγως ο τίτλος και το πεδίο εφαρμογής της οδηγίας 74/60/ΕΟΚ·

(2) η οδηγία 74/60/ΕΟΚ είναι μία εκ των ειδικών οδηγιών της διαδικασίας έκρισης τύπου ΕΚ που καθιερώθηκε από την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκούμενων τους(5)· συνεπώς οι διατάξεις που θεσπίζονται στην οδηγία 70/156/ΕΟΚ σχετικά με τα οχήματα, τα συστήματα οχημάτων, τα κατασκευαστικά στοιχεία και τις ιδιαίτερες τεχνικές ενότητες ισχύουν για την οδηγία 74/60/ΕΟΚ·

(3) ειδικότερα, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν κάθε ειδική οδηγία να συνοδεύεται από έγγραφο πληροφοριών, στο οποίο περιλαμβάνονται τα σχετικά σημεία του παραρτήματος I της οδηγίας 70/156/ΕΟΚ, καθώς επίσης και από πιστοποιητικό έγκρισης τύπου βάσει του παραρτήματος VI της οδηγίας 70/156/ΕΟΚ, προκειμένου να καθίσταται δυνατή η μηχανογράφηση της έγκρισης τύπου·

(4) είναι σημαντικό τα οχήματα τα οποία εμπίπτουν σε κατηγορίες άλλες πλην της κατηγορίας Μ1 - ιδίως εκείνα των κατηγοριών Μ2 και Ν1 - να είναι σε θέση να προσφέρουν το ταχύτερο δυνατόν στον οδηγό και τους επιβάτες, ιδίως τα παιδιά, το επίπεδο ασφαλείας το οποίο παρέχει η οδηγία 74/60/ΕΟΚ· για το σκοπό αυτό, θα πρέπει να καταστεί δυνατόν να επεκταθεί το πεδίο εφαρμογής της οδηγίας 74/60/ΕΟΚ προκειμένου να καλύψει τα οχήματα αυτά, σύμφωνα με τη διαδικασία του άρθρου 13 της οδηγίας 70/156/ΕΟΚ·

(5) οι τροποποιήσεις της οδηγίας 74/60/ΕΟΚ αφορούν μόνο τις διοικητικές διατάξεις της και τα ηλεκτροκίνητα παράθυρα, τα συστήματα φύλλου οροφής ή/και τα διαχωριστικά συστήματα· επομένως, δεν είναι αναγκαία η ακύρωση των υφισταμένων εγκρίσεων που χορηγήθηκαν βάσει της οδηγίας 74/60/ΕΟΚ, ούτε η απαγόρευση της ταξινόμησης, πώλησης και θέσης σε κυκλοφορία των νέων οχημάτων, τα οποία δεν είναι εξοπλισμένα με ηλεκτροκίνητα παράθυρα, με συστήματα φύλλου οροφής ή/και με διαχωριστικά συστήματα και τα οποία καλύπτονται από τέτοιες εγκρίσεις·

(6) σύμφωνα με την αρχή της αναλογικότητας, όπως αυτή διατυπώνεται στο άρθρο 5, τρίτο εδάφιο της συνθήκης, τα μέτρα που αποτελούν αντικείμενο της παρούσας οδηγίας δεν υπερβαίνουν τα αναγκαία όρια για την επίτευξη των στόχων της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 74/60/ΕΟΚ τροποποιείται ως εξής:

1. Ο τίτλος αντικαθίσταται από τον ακόλουθο: "Οδηγία 74/60/ΕΟΚ του Συμβουλίου, της 17ης Δεκεμβίου 1973, για την προσέγγιση των νομοθεσιών των κρατών μελών σχετικά με τον εσωτερικό εξοπλισμό των μηχανοκίνητων οχημάτων".

2. Τα άρθρα 1, 2 και 3 αντικαθίστανται από το ακόλουθο κείμενο:

"Άρθρο 1

Για το σκοπό της παρούσας οδηγίας, ως 'όχημα' νοείται οποιοδήποτε όχημα όπως ορίζεται στο άρθρο 2 της οδηγίας 70/156/ΕΟΚ.

Άρθρο 2

Κανένα κράτος μέλος δεν μπορεί να αρνείται τη χορήγηση έγκρισης τύπου ΕΚ ή εθνικής έγκρισης τύπου οχήματος για λόγους που έχουν σχέση με τον εσωτερικό εξοπλισμό οχημάτων, εφόσον αυτά πληρούν τις απαιτήσεις που ορίζονται στα παραρτήματα.

Άρθρο 3

Κανένα κράτος μέλος δεν μπορεί να αρνείται την ταξινόμηση ή να απαγορεύει την πώληση, θέση σε κυκλοφορία ή χρήση οποιουδήποτε οχήματος για λόγους που έχουν σχέση με τον εσωτερικό εξοπλισμό των οχημάτων, εφόσον αυτά πληρούν τις απαιτήσεις που ορίζονται στα παραρτήματα."

3. Τα άρθρα 4 και 5 απαλείφονται.

4. Τα παραρτήματα τροποποιούνται σύμφωνα με το παράρτημα της παρούσας οδηγίας.

Άρθρο 2

1. Από την ...(6), τα κράτη μέλη δεν μπορούν, για λόγους που έχουν σχέση με τον εσωτερικό εξοπλισμό των μηχανοκίνητων οχημάτων,

- να αρνούνται, για κάποιο τύπο οχήματος, τη χορήγηση έγκρισης τύπου ΕΚ ή εθνικής έγκρισης τύπου, ή

- να απαγορεύουν την ταξινόμηση, πώληση ή θέση σε κυκλοφορία οχημάτων,

εφόσον τα οχήματα πληρούν τις απαιτήσεις της οδηγίας 74/60/ΕΟΚ.

2. Από την ...(7), τα κράτη μέλη δεν χορηγούν πλέον έγκριση τύπου ΕΚ, για νέο τύπο οχήματος, για λόγους συνδεόμενους με τον εσωτερικό εξοπλισμό των μηχανοκίνητων οχημάτων, εφόσον δεν πληρούνται οι απαιτήσεις της οδηγίας 74/60/ΕΟΚ.

3. Από την ...(8), τα κράτη μέλη:

- θεωρούν πλέον άκυρα, για τους σκοπούς του άρθρου 7 παράγραφος 1 της οδηγίας 70/156/ΕΟΚ, τα πιστοποιητικά πιστότητας που συνοδεύουν τα νέα οχήματα σύμφωνα με τις διατάξεις της εν λόγω οδηγίας και

- μπορούν να αρνούνται την ταξινόμηση, πώληση και θέση σε κυκλοφορία νέων οχημάτων που δεν συνοδεύονται από πιστοποιητικό πιστότητας, εκτός αν γίνει επίκληση του άρθρου 8 παράγραφος 2 της οδηγίας 70/156/ΕΟΚ,

για λόγους συνδεόμενους με τον εσωτερικό εξοπλισμό των μηχανοκίνητων οχημάτων, εφόσον τα οχήματα είναι εξοπλισμένα με ηλεκτροκίνητα παράθυρα, συστήματα φύλλου οροφής ή/και διαχωριστικά συστήματα και δεν πληρούνται οι απαιτήσεις της οδηγίας 74/60/ΕΟΚ.

4. Η παρούσα οδηγία δεν ακυρώνει οποιαδήποτε έγκριση για τύπους οχημάτων που δεν είναι εξοπλισμένα με ηλεκτροκίνητα παράθυρα, συστήματα φύλλου οροφής ή/και διαχωριστικά συστήματα, η οποία χορηγήθηκε κατά το παρελθόν βάσει της οδηγίας 74/60/ΕΟΚ, ούτε εμποδίζει επεκτάσεις τέτοιων εγκρίσεων υπό τους όρους της οδηγίας βάσει της οποίας είχαν αρχικά χορηγηθεί.

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία πριν από τις ...(9) και ενημερώνουν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

3. Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

...

Για το Ευρωπαϊκό Κοινοβούλιο

Ο Πρόεδρος

...

Για το Συμβούλιο

Ο Πρόεδρος

...

(1) ΕΕ C 149 της 15.5.1999, σ. 10.

(2) ΕΕ C 407 της 28.12.1998, σ. 56.

(3) Γνώμη του Ευρωπαϊκού Κοινοβουλίου της 9ης Φεβρουαρίου 1999 (ΕΕ C 150 της 28.5.1999, σ. 26), κοινή θέση του Συμβουλίου της 28ης Οκτωβρίου 1999 και απόφαση του Ευρωπαϊκού Κοινοβουλίου της ... (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 38 της 11.2.1974, σ. 2· οδηγία όπως τροποποιήθηκε από την οδηγία 78/632/ΕΟΚ της Επιτροπής (ΕΕ L 206 της 29.7.1978, σ. 26).

(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (ΕΕ L 11 της 16.1.1999, σ. 25).

(6) 12 μήνες μετά την ημερομηνία ενάρξεως ισχύος της παρούσας οδηγίας.

(7) 24 μήνες μετά την ημερομηνία ενάρξεως ισχύος της παρούσας οδηγίας.

(8) 36 μήνες μετά την ημερομηνία ενάρξεως ισχύος της παρούσας οδηγίας.

(9) 12 μήνες μετά την ημερομηνία ενάρξεως ισχύος της παρούσας οδηγίας.

ΠΑΡΑΡΤΗΜΑ

ΤΡΟΠΟΠΟΙΗΣΕΙΣ ΣΤΑ ΠΑΡΑΡΤΗΜΑΤΑ ΤΗΣ ΟΔΗΓΙΑΣ 74/60/ΕΟΚ

1. Μεταξύ του διατακτικού και του παραρτήματος I, παρεμβάλλεται ο εξής κατάλογος παραρτημάτων:

"ΚΑΤΑΛΟΓΟΣ ΠΑΡΑΡΤΗΜΑΤΩΝ

>ΘΕΣΗ ΠΙΝΑΚΑ>"

2. Το παράρτημα I τροποποιείται ως εξής:

α) Η υποσημείωση 1 απαλείφεται.

β) Ο τίτλος αντικαθίσταται από το ακόλουθο κείμενο: "ΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΕΦΑΡΜΟΓΗ ΓΙΑ ΕΓΚΡΙΣΗ ΤΥΠΟΥ ΕΚ ΓΙΑ ΤΥΠΟ ΟΧΗΜΑΤΟΣ, ΠΡΟΔΙΑΓΡΑΦΕΣ, ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΚ ΓΙΑ ΤΥΠΟ ΟΧΗΜΑΤΟΣ, ΜΕΤΑΒΟΛΕΣ ΤΥΠΟΥ ΟΧΗΜΑΤΟΣ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ ΚΑΙ ΠΙΣΤΟΤΗΤΑ ΤΗΣ ΠΑΡΑΓΩΓΗΣ".

γ) Το σημείο 1 αντικαθίσταται ως ακολούθως:

"1. ΠΕΔΙΟ ΕΦΑΡΜΟΓΗΣ

Η παρούσα οδηγία εφαρμόζεται σε οχήματα της κατηγορίας Μ1 όπως ορίζεται στο παράρτημα II, τμήμα Α της οδηγίας 70/156/ΕΟΚ."

δ) Τα σημεία 2.1 και 2.2 αντικαθίστανται ως ακολούθως:

"2.1. ως 'εσωτερικός εξοπλισμός' νοούνται:

2.1.1. τα εσωτερικά τμήματα του χώρου επιβατών εκτός των εσωτερικών κατόπτρων οδήγησης,

2.1.2. η διευθέτηση των οργάνων χειρισμού,

2.1.3. η οροφή ή η συρόμενη οροφή,

2.1.4. το ερεισίνωτο και το οπίσθιο τμήμα των καθισμάτων,

2.1.5. τα ηλεκτροκίνητα παράθυρα, τα συστήματα φύλλου οροφής και τα διαχωριστικά συστήματα,

2.2. ως 'τύπος οχήματος', σε σχέση με τον εσωτερικό εξοπλισμό του χώρου επιβατών, νοούνται τα μηχανοκίνητα οχήματα που δεν διαφέρουν σε ουσιαστικά σημεία, τα οποία αφορούν ιδίως:".

ε) Παρεμβάλλονται τα ακόλουθα σημεία:

"2.2.3. οροφή ή συρόμενη οροφή,

2.2.4. ερεισίνωτο και οπίσθιο τμήμα των καθισμάτων,

2.2.5. ηλεκτροκίνητα παράθυρα, συστήματα φύλλου οροφής και διαχωριστικά συστήματα."

στ) Παρεμβάλλονται τα ακόλουθα σημεία:

"2.10. Ως 'ηλεκτροκίνητα παράθυρα' νοούνται τα παράθυρα που κλείνουν με παροχή ενέργειας από το όχημα.

2.11. Ως 'ηλεκτροκίνητα συστήματα φύλλου οροφής' νοούνται τα κινητά φύλλα οροφής οχήματος τα οποία κλείνουν, είτε συρόμενα είτε περιστρεφόμενα, με παροχή ενέργειας από το όχημα και στα οποία δεν περιλαμβάνονται τα συστήματα πτυσσόμενης οροφής οχημάτων.

2.12. Ως 'ηλεκτροκίνητα διαχωριστικά συστήματα' νοούνται τα συστήματα τα οποία χωρίζουν το χώρο επιβατών επιβατηγού αυτοκινήτου σε δύο τουλάχιστον μέρη και τα οποία κλείνουν με παροχή ενέργειας από το όχημα.

2.13. Ως 'άνοιγμα' νοείται το μέγιστο ελεύθερο διάκενο μεταξύ του υψηλότερου ή του απώτερου άκρου, ανάλογα με τη φορά του κλεισίματος, ενός ηλεκτροκίνητου παραθύρου, διαχωριστικού ή φύλλου οροφής και του δομικού στοιχείου του οχήματος που αποτελεί τα όρια του παραθύρου, του διαχωριστικού ή του φύλλου οροφής, παρατηρούμενο από το εσωτερικό του οχήματος ή, εάν πρόκειται για διαχωριστικό σύστημα, παρατηρούμενο από το οπίσθιο μέρος του χώρου επιβατών. Για τη μέτρηση του ανοίγματος τοποθετείται εντός αυτού κυλινδρική δοκιμαστική ράβδος (χωρίς άσκηση δύναμης) κατά κανόνα καθέτως προς το παράθυρο, το φύλλο οροφής ή το διαχωριστικό, όπως φαίνεται στο σχήμα 1, από το εσωτερικό του οχήματος ή, κατά περίπτωση, από το οπίσθιο μέρος του χώρου επιβατών."

ζ) Τα σημεία 3 έως 3.3 αντικαθίστανται ως ακολούθως:

"3. ΑΙΤΗΣΗ ΕΓΚΡΙΣΗΣ ΤΥΠΟΥ ΕΚ ΓΙΑ ΤΥΠΟ ΟΧΗΜΑΤΟΣ

3.1. Η αίτηση για έγκριση τύπου ΕΚ βάσει του άρθρου 3 παράγραφος 4 της οδηγίας 70/156/ΕΟΚ για τύπο οχήματος όσον αφορά τον εσωτερικό του εξοπλισμό, υποβάλλεται από τον κατασκευαστή.

3.2. Υπόδειγμα του εγγράφου πληροφοριών παρατίθεται στο προσάρτημα 1.

3.3. Στην τεχνική υπηρεσία που είναι αρμόδια για τη διεξαγωγή των δοκιμών έγκρισης τύπου πρέπει να υποβάλλονται τα ακόλουθα:"

η) Παρεμβάλλονται τα ακόλουθα σημεία:

"5.5.2. Ηλεκτροκίνητα συστήματα φύλλου οροφής.

5.5.2.1. Επιπροσθέτως, τα ηλεκτροκίνητα συστήματα φύλλου οροφής και τα όργανα χειρισμού τους πρέπει να πληρούν τις απαιτήσεις του σημείου 5.8."

θ) Τα σημεία 5.8 και 5.8.1 γίνονται 5.9 και 5.9.1, αντιστοίχως.

ι) Παρεμβάλλονται τα ακόλουθα σημεία:

"5.8. Ηλεκτροκίνητα παράθυρα, συστήματα φύλλου οροφής και διαχωριστικά συστήματα.

5.8.1. Οι κάτωθι απαιτήσεις ισχύουν για ηλεκτροκίνητα παράθυρα/συστήματα φύλλου οροφής/διαχωριστικά συστήματα προκειμένου να μειωθεί η πιθανότητα τραυματισμών που μπορεί να προκληθούν από τυχαίο ή εσφαλμένο χειρισμό.

5.8.2. Απαιτήσεις κανονικής λειτουργίας

Εκτός από τα προβλεπόμενα στο σημείο 5.8.3, τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα είναι δυνατόν να κλείνουν μόνο υπό μία ή περισσότερες από τις κάτωθι προϋποθέσεις:

5.8.2.1. όταν το κλειδί που ενεργοποιεί τον κινητήρα του οχήματος έχει τοποθετηθεί στο χειριστήριο ανάφλεξης σε οποιαδήποτε θέση του,

5.8.2.2. όταν ασκηθεί μυϊκή δύναμη μη υποβοηθούμενη από την ενέργεια που παρέχεται από το όχημα,

5.8.2.3. με συνεχή ενεργοποίηση συστήματος μανδάλωσης ευρισκόμενου εκτός του οχήματος,

5.8.2.4. κατά το διάστημα που μεσολαβεί από τη στιγμή που η ανάφλεξη έχει απενεργοποιηθεί ή/και το κλειδί έχει αφαιρεθεί και τη στιγμή κατά την οποία καμία από τις δύο εμπρόσθιες θύρες δεν είναι επαρκώς ανοικτή για να είναι δυνατή η έξοδος των επιβατών,

5.8.2.5. όταν η κίνηση για το κλείσιμο ενός ηλεκτροκίνητου παράθυρου, φύλλου οροφής ή διαχωριστικού αρχίζει από άνοιγμα που δεν υπερβαίνει τα 4 mm,

5.8.2.6. όταν το ηλεκτροκίνητο παράθυρο θύρας οχήματος χωρίς ανώτερο πλαίσιο θύρας κλείνει αυτομάτως κάθε φορά που κλείνει η αντίστοιχη θύρα. Σε αυτή την περίπτωση, το μέγιστο άνοιγμα, όπως ορίζεται στο σημείο 2.13, πριν από το κλείσιμο του παραθύρου, δεν υπερβαίνει τα 12 mm.

5.8.2.7. Επιτρέπεται το κλείσιμο με τη λεχειρισμό με συνεχή ενεργοποίηση τη λεχειριστηρίου με την προϋπόθεση ότι πληρούται ένας από τους παρακάτω όρους:

5.8.2.7.1. το τηλεχειριστήριο πρέπει να μην είναι σε θέση να κλείσει το ηλεκτροκίνητο παράθυρο/το φύλλο οφορής/το διαχωριστικό από απόσταση μεγαλύτερη των 11 μέτρων από το όχημα,

5.8.2.7.2. το τηλεχειριστήριο πρέπει να μην είναι σε θέση να κλείσει το ηλεκτροκίνητο παράθυρο/το φύλλο οροφής/το διαχωριστικό:

- εάν το τηλεχειριστήριο και το όχημα χωρίζονται από αδιαφανή επιφάνεια

και

- εάν η απόσταση μεταξύ του τηλεχειριστηρίου και του οχήματος είναι μεγαλύτερη από έξι μέτρα.

5.8.2.8. Το κλείσιμο με ένα μόνο άγγιγμα επιτρέπεται μόνο για το ηλεκτροκίνητο παράθυρο της θύρας του οδηγού και για το φύλλο της οροφής, και μόνο κατά το διάστημα που το κλειδί εκκίνησης είναι τοποθετημένο στη θέση λειτουργίας της μηχανής.

5.8.3. Απαιτήσεις αυτόματης αναστροφής

5.8.3.1. Καμία από τις απαιτήσεις του σημείου 5.8.2 δεν ισχύει εάν το ηλεκτροκίνητο παράθυρο/το σύστημα φύλλου οροφής/το διαχωριστικό σύστημα, είναι εξοπλισμένα με σύστημα αυτόματης αναστροφής.

5.8.3.1.1. Το εν λόγω σύστημα αναστρέφει το κινούμενο παράθυρο/το φύλλο οροφής/το διαχωριστικό με άσκηση μικρής δύναμης άνω των 100 Ν σε άνοιγμα 200 mm έως 4 mm επί του ανώτατου άκρου ηλεκτροκίνητου παράθυρου/διαχωριστικού ή μπροστά από το εμπρόσθιο άκρο συρόμενου φύλλου οροφής ή επί του καταβιβαζόμενου άκρου περιστρεφόμενου φύλλου οροφής.

5.8.3.1.2. Ύστερα από μια τέτοια αυτόματη αναστροφή, το παράθυρο ή το φύλλο οροφής ή το διαχωριστικό ανοίγει σε μία από τις κάτωθι θέσεις:

5.8.3.1.2.1. θέση που να επιτρέπει την τοποθέτηση ημιάκαμπτης κυλινδρικής βάβδου διαμέτρου 200 mm εντός του ανοίγματος στο(α) ίδιο(α) σημείο(α) επαφής που χρησιμοποιήθηκε(αν) ως καθοριστικό(ά) της λειτουργίας της αναστροφής στο σημείο 5.8.3.1.1,

5.8.3.1.2.2. θέση που να αντιστοιχεί στην αρχική τουλάχιστον θέση, πριν από την έναρξη του κλεισίματος,

5.8.3.1.2.3. θέση με άνοιγμα μεγαλύτερο κατά 50 mm τουλάχιστον από ό,τι η θέση πριν από την έναρξη της αναστροφής,

5.8.3.1.2.4. εάν πρόκειται για περιστρεφόμενο φύλλο οροφής, στο μέγιστο άνοιγμα γωνίας.

5.8.3.1.3. Προκειμένου να ελεγχθούν τα ηλεκτροκίνητα παράθυρα/τα συστήματα φύλλου οροφής/τα διαχωριστικά συστήματα που διαθέτουν συστήματα αναστροφής, τοποθετείται όργανο μέτρησης/δοκιμαστική ράβδος εντός του ανοίγματος, από το εσωτερικό μέρος του οχήματος ή, εάν πρόκειται για διαχωριστικό σύστημα, από το πίσω μέρος του χώρου επιβατών, με τρόπο ώστε η κυλινδρική επιφάνεια της ράβδου να έρχεται σε επαφή με οποιοδήποτε τμήμα των δομικών στοιχείων του οχήματος αποτελεί το όριο του παράθυρου/ανοίγματος φύλλου οροφής/διαχωριστικού. Ο λόγος της δύναμης του οργάνου μέτρησης προς την παραμόρφωση δεν πρέπει να υπερβαίνει τα 10 N/mm. Η θέση της δοκιμαστικής ράβδου (κατά κανόνα τοποθετείται καθέτως προς το παράθυρο/το φύλλο οφορής/το διαχωριστικό) απεικονίζεται στο προσάρτημα 3, σχήμα 1.

5.8.4. Θέση και λειτουργία διακοπτών

5.8.4.1. Οι διακόπτες των ηλεκτροκίνητων παράθυρων/των φύλλων οροφής/των διαχωριστικών τοποθετούνται ή τίθενται σε λειτουργία με τρόπο ώστε να ελαχιστοποιείται ο κίνδυνος τυχαίου κλεισίματος. Για το κλείσιμο απαιτείται συνεχής ενεργοποίηση των διακοπτών, εκτός από την περίπτωση που αναφέρεται στα σημεία 5.8.2.6, 5.8.2.8 ή 5.8.3.

5.8.4.2. Ο οδηγός έχει τη δυνατότητα να απενεργοποιεί όλους τους διακόπτες των οπισθίων παραθύρων, του φύλλου οροφής και του διαχωριστικού οι οποίοι προορίζονται για χρήση από τους επιβάτες στο οπίσθιο τμήμα του οχήματος, μέσω ενός διακόπτη που χειρίζεται ο ίδιος και βρίσκεται εμπρός από ένα κατακόρυφο εγκάρσιο επίπεδο το οποίο διέρχεται από τα σημεία R των εμπρόσθιων θέσεων. Ο διακόπτης τον οποίο χειρίζεται ο οδηγός δεν απαιτείται εάν κάποιο οπίσθιο παράθυρο, φύλλο οροφής ή διαχωριστικό είναι εξοπλισμένο με σύστημα αυτόματης αναστροφής. Εάν όμως υπάρχει τέτοιος διακόπτης, δεν πρέπει να υπερισχύει του συστήματος αυτόματης αναστροφής.

Ο διακόπτης που χειρίζεται ο οδηγός τοποθετείται κατά τρόπο ώστε να ελαχιστοποιεί τις συνέπειες οποιουδήποτε απροσδόκητου χειρισμού. Αναγνωρίζεται με το σύμβολο που εμφαίνεται στο προσάρτημα 4.

5.8.5. Διατάξεις προστασίας

Κάθε διάταξη προστασίας που χρησιμοποιείται για την αποτροπή βλάβης στην ηλεκτρική παροχή, σε περίπτωση υπερφόρτισης ή διακοπής ρεύματος, πρέπει να είναι σε θέση να επαναλειτουργεί αυτόματα με την ενεργοποίηση του διακόπτη χειρισμού των παραθύρων/του φύλλου οροφής/του διαχωριστικού.

5.8.6. Οδηγίες χρήσης

5.8.6.1. Το εγχειρίδιο του κατόχου οχήματος πρέπει να περιέχει σαφείς οδηγίες για τα ηλεκτροκίνητα παράθυρα/το φύλλο οροφής/το διαχωριστικό, περιλαμβάνοντας:

5.8.6.1.1. εξήγηση των δυνατών συνεπειών (παγίδευση),

5.8.6.1.2. χρήση του διακόπτη που χειρίζεται ο οδηγός,

5.8.6.1.3. ΠΡΟΕΙΔΟΠΟΙΗΤΙΚΟ μήνυμα με το οποίο να επισημαίνονται οι κίνδυνοι, ιδίως για τα παιδιά, σε περίπτωση εσφαλμένης χρήσης/ενεργοποίησης των ηλεκτροκίνητων παραθύρων/συστημάτων φύλλου οροφής/διαχωριστικών συστημάτων. Με την εν λόγω πληροφορία θα πρέπει να επισημαίνονται οι ευθύνες του οδηγού, συμπεριλαμβανομένων οδηγιών για τους λοιπούς επιβάτες και της συστάσεως για εγκατάλειψη του οχήματος μόνο εφόσον το κλειδί έχει αφαιρεθεί από τη θέση μανδάλωσης της ανάφλεξης,

5.8.6.1.4. ΠΡΟΕΙΔΟΠΟΙΗΤΙΚΟ μήνυμα με το οποίο να επισημαίνεται ότι θα πρέπει να λαμβάνεται ειδική μέριμνα κατά τη χρήση συστημάτων κλεισίματος με τηλεχειρισμό (βλέπε σημείο 5.8.2.7), π.χ. το σύστημα να χρησιμοποιείται μόνον όταν ο χειριστής βλέπει καθαρά όλο το όχημα, ώστε να είναι βέβαιος ότι δεν θα παγιδευτεί κανείς λόγω χρήσης εξοπλισμού ηλεκτροκίνητων παραθύρων/φύλλων οροφής/διαχωριστικών."

κ) Τα σημεία 6, 7 και 8 αντικαθίστανται από το ακόλουθο κείμενο:

"6. ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΚ ΓΙΑ ΤΥΠΟ ΟΧΗΜΑΤΟΣ

6.1. Εάν πληρούνται οι σχετικές απαιτήσεις, χορηγείται έγκριση τύπου ΕΚ βάσει του άρθρου 4 παράγραφος 3 της οδηγίας 70/156/ΕΟΚ.

6.2. Υπόδειγμα του πιστοποιητικού έγκρισης τύπου ΕΚ, παρατίθεται στο προσάρτημα 2.

6.3. Για κάθε τύπο εγκεκριμένου οχήματος, χορηγείται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Δεν επιτρέπεται να χορηγηθεί ο ίδιος αριθμός από ένα και το αυτό κράτος μέλος σε άλλο τύπο οχήματος.

7. ΜΕΤΑΒΟΛΕΣ ΤΟΥ ΤΥΠΟΥ ΚΑΙ ΤΡΟΠΟΠΟΙΗΣΕΙΣ ΕΓΚΡΙΣΕΩΝ

7.1. Σε περίπτωση μεταβολών του τύπου που έχει εγκριθεί βάσει της παρούσας οδηγίας, εφαρμόζεται το άρθρο 5 της οδηγίας 70/156/ΕΟΚ.

8. ΠΙΣΤΟΤΗΤΑ ΠΑΡΑΓΩΓΗΣ

8.1. Προκειμένου να διασφαλίζεται η πιστότητα της παραγωγής, λαμβάνονται μέτρα σύμφωνα με το άρθρο 10 της οδηγίας 70/156/ΕΟΚ."

λ) Παρεμβάλλονται τα ακόλουθα προσαρτήματα:

"Προσάρτημα 1

Οι κάτωθι πληροφορίες, εφόσον συντρέχει περίπτωση, πρέπει να παρέχονται εις τριπλούν και να περιλαμβάνουν πίνακα περιεχομένων. Τυχόν σχέδια πρέπει να υποβάλλονται υπό κατάλληλη κλίμακα σε μέγεθος Α4 ή να είναι διπλωμένα σε διαστάσεις Α4 και να είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες. Εφόσον ο χειρισμός των συστημάτων, των κατασκευαστικών στοιχείων ή των ιδιαίτερων τεχνικών ενοτήτων γίνεται με ηλεκτρονικά όργανα χειρισμού, πρέπει να δίνονται πληροφορίες που να αφορούν τη λειτουργία τους.

0. ΓΕΝΙΚΑ

0.1. Μάρκα (εμπορική επωνυμία του κατασκευαστή): ...

0.2. Τύπος: ...

0.3. Μέσα αναγνώρισης του τύπου, εφόσον υπάρχει η σχετική σήμανση στο όχημα (β): ...

0.3.1. Θέση της εν λόγω σήμανσης: ...

0.4. Κατηγορία οχήματος (γ): ...

0.5. Όνομα και διεύθυνση του κατασκευαστή: ...

0.8. Διεύθυνση(εις) του(των) εργοστασίου(ων) συναρμολόγησης: ...

9. ΑΜΑΞΩΜΑ

9.10. Εσωτερικός εξοπλισμός: ...

9.10.1. Εσωτερική προστασία επιβατών: ...

9.10.1.1. Σχέδιο διάταξης ή φωτογραφίες όπου εμφαίνεται η θέση των συνημμένων τομών ή όψεων: ...

9.10.1.2. Φωτογραφίες ή σχέδια όπου εμφαίνεται η γραμμή αναφοράς, συμπεριλαμβανομένης της εξαιρούμενης περιοχής (Παράρτημα I, σημείο 2.3.1 της οδηγίας 74/60/ΕΟΚ): ...

9.10.1.3. Φωτογραφίες, σχέδια ή/και ανάπτυγμα του εσωτερικού εξοπλισμού όπου εμφαίνονται τα τμήματα του χώρου επιβατών και τα χρησιμοποιούμενα υλικά, (με εξαίρεση τα εσωτερικά κάτοπτρα οδήγησης), η διευθέτηση των οργάνων χειρισμού, η οροφή και η συρόμενη οροφή, το ερεισίνωτο, τα καθίσματα και τα οπίσθια τμήματα των καθισμάτων:

9.10.3. Καθίσματα

9.10.3.5. Συντεταγμένες ή σχέδιο του σημείου R (x): ...

9.10.3.5.1. Κάθισμα οδηγού: ...

9.10.3.5.2. Όλες οι υπόλοιπες θέσεις καθημένων: ...

9.10.3.6. Προβλεπόμενη γωνία κλίσης ερεισινώτου: ...

9.10.3.6.1. Κάθισμα οδηγού: ...

9.10.3.6.2. Όλες οι υπόλοιπες θέσεις καθημένων: ...

(Ημερομηνία, φάκελος)

Προσάρτημα 2

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

ΣΦΡΑΓΙΔΑ ΤΗΣ ΔΙΟΙΚΗΤΙΚΗΣ ΑΡΧΗΣ

Ανακοίνωση σχετικά με

- την έγκριση τύπου(1)

- την επέκταση έγκρισης τύπου(2)

- την άρνηση έγκρισης τύπου(3)

- την ανάκληση έγκρισης τύπου(4)

τύπου οχήματος/κατασκευαστικού στοιχείου/ιδιαίτερης τεχνικής ενότητας(5) σχετικά με την οδηγία .../.../ΕΟΚ, όπως τροποποιήθηκε τελευταία από την οδηγία ...

Αριθμός έγκρισης τύπου: ...

Λόγοι επέκτασης: ...

ΤΜΗΜΑ I

0.1. Μάρκα (εμπορική επωνυμία του κατασκευαστή): ...

0.2. Τύπος: ...

0.3. Μέσα αναγνώρισης του τύπου, εφόσον υπάρχει η σχετική σήμανση στο όχημα/στο κατασκευαστικό στοιχείο/στην αυτοτελή τεχνική ενότητα(6)(7): ...

0.3.1. Θέση της εν λόγω σήμανσης: ...

0.4. Κατηγορία οχήματος(8): ...

0.5. Όνομα και διεύθυνση του κατασκευαστή: ...

0.7. Εάν πρόκειται για κατασκευαστικά στοιχεία και ιδιαίτερες τεχνικές ενότητες, θέση και τρόπος τοποθέτησης του σήματος έγκρισης ΕΚ: ...

0.8. Διεύθυνση (εις) του (των) εργοστασίου (ων) συναρμολόγησης: ...

ΤΜΗΜΑ II

1. Πρόσθετες πληροφορίες (εφόσον συντρέχει περίπτωση): βλέπε προσθήκη

2. Υπεύθυνη τεχνική υπηρεσία για τη διενέργεια των δοκιμών: ...

3. Ημερομηνία της έκθεσης δοκιμής: ...

4. Αριθμός της έκθεσης δοκιμής: ...

5. Παρατηρήσεις (εάν υπάρχουν): βλέπε προσθήκη

6. Τόπος: ...

7. Ημερομηνία: ...

8. Υπογραφή: ...

9. Επισυνάπτεται το κατατεθειμένο στην εγκρίνουσα αρχή ευρετήριο του πληροφοριακού τεύχους, το οποίο διατίθεται κατόπιν αιτήσεως.

1. Πρόσθετες πληροφορίες

1.1. Τύπος αμαξώματος: ...

1.2. Αριθμός καθισμάτων: ...

5. Παρατηρήσεις: (π.χ. ισχύει τόσο για οχήματα προοριζόμενα για κυκλοφορία αριστερά του οδοστρώματος όσο και για οχήματα προοριζόμενα για κυκλοφορία δεξιά του οδοστρώματος).

(1) Διαγράφεται ό,τι δεν ισχύει.

(2) Διαγράφεται ό,τι δεν ισχύει.

(3) Διαγράφεται ό,τι δεν ισχύει.

(4) Διαγράφεται ό,τι δεν ισχύει.

(5) Διαγράφεται ό,τι δεν ισχύει.

(6) Διαγράφεται ό,τι δεν ισχύει.

(7) Εάν τα μέσα αναγνώρισης του τύπου περιλαμβάνουν χαρακτήρες άσχετους με την περιγραφή των τύπων του οχήματος, του κατασκευαστικού στοιχείου ή της αυτοτελούς τεχνικής ενότητας που καλύπτονται από το παρόν πιστοποιητικό έγκρισης τύπου, οι εν λόγω χαρακτήρες αντιπροσωπεύονται στο πληροφοριακό υλικό με το σύμβολο: "?" (π.χ. ΑΒΓ??123??).

(8) Όπως ορίζεται στο παράρτημα II, τμήμα Α της οδηγίας 70/156/ΕΟΚ.

Προσάρτημα 3

ΘΕΣΗ ΤΗΣ ΚΥΛΙΝΔΡΙΚΗΣ ΔΟΚΙΜΑΣΤΙΚΗΣ ΡΑΒΔΟΥ ΣΤΗ ΣΥΡΟΜΕΝΗ ΟΡΟΦΗ ΚΑΙ ΣΤΟ ΑΝΟΙΓΜΑ ΠΑΡΑΘΥΡΟΥ

Σχήμα 1

>PIC FILE= "C_1999346EL.002602.EPS">

Προσάρτημα 4

ΔΙΑΚΟΠΤΗΣ ΕΛΕΓΧΟΜΕΝΟΣ ΑΠΟ ΤΟΝ ΟΔΗΓΟ

>PIC FILE= "C_1999346EL.002702.EPS">"

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 7 Απριλίου 1999 η Επιτροπή υπέβαλε πρόταση, βασιζόμενη στο άρθρο 95 (πρώην άρθρο 100 Α), της συνθήκης ΕΚ, για την τροποποίηση της οδηγίας 74/60/ΕΟΚ περί προσεγγίσεως των νομοθεσιών των κρατών μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των οργάνων χειρισμού, οροφή ή συρόμενη οροφή, ερεισίνωτο και οπίσθιο τμήμα των καθισμάτων).

2. Το Ευρωπαϊκό Κοινοβούλιο έδωσε τη γνώμη του στις 10 Φεβρουαρίου 1999, χωρίς να προτείνει καμία τροπολογία της πρότασης της Επιτροπής.

3. Η Οικονομική και Κοινωνική Επιτροπή έδωσε τη γνώμη της στις 9 Σεπτεμβρίου 1998.

4. Στις 28 Οκτωβρίου 1999, το Συμβούλιο καθόρισε κοινή θέση για την πρόταση της Επιτροπής σύμφωνα με το άρθρο 251 της συνθήκης.

II. ΣΤΟΧΟΣ

5. Κύριος στόχος της πρότασης της Επιτροπής είναι η επέκταση του πεδίου εφαρμογής της οδηγίας ώστε να καλύπτει οχήματα με κινητήρα εκτός εκείνων της κατηγορίας Μ1. Επιπλέον, η οδηγία 74/60/ΕΟΚ προσαρμόστηκε στην τεχνική πρόοδο (πχ. απαιτήσεις όσον αφορά τα ηλεκτροκίνητα παράθυρα ώστε να εξαλειφθεί ο κίνδυνος για τα παιδιά κατά το κλείσιμο των παραθύρων, και ανάλογες απαιτήσεις για ηλεκτροκίνητες ανοιγόμενες οροφές και τα διαχωριστικά συστήματα). Έγιναν επίσης ορισμένες τροποποιήσεις συντακτικής φύσεως.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Διατακτικό

Το Συμβούλιο έχει δεχθεί γενικά την αρχική πρόταση της Επιτροπής και έχουν γίνει μόνον ήσσονες αλλαγές οι οποίες δεν μεταβάλλουν την ουσία του κειμένου.

Παράρτημα

Το Συμβούλιο συμφώνησε όσον αφορά ήσσονες αλλαγές στο παράρτημα, πολλές από τις οποίες είναι συντακτικού χαρακτήρα.